दरअसल, मामला प्रेम प्रसंग से जुड़ा हुआ है। युवती ने कुछ महीनों पहले एक युवक से प्रेम विवाह कर लिया था। इस संबंध में युवती के परिजनों ने मीरापुर थाने में एक मुकदमा पंजीकृत कराया था। उसी मुकदमे के संबंध में हाईकोर्ट ने मुजफ्फरनगर पुलिस को युवती का मेडिकल परीक्षण कराने के आदेश दिया थे। कोर्ट के आदेश का पालन करते हुए मुजफ्फरनगर पुलिस मंगलवार जब युवती को मेडिकल परीक्षण के लिए जिला अस्पताल लेकर पहुंची तो कुछ लोगों ने युवती को छुड़ाने के लिए पुलिस पर हमला बोल दिया. यही नहीं बल्कि वहां मौजूद लोगों के साथ भी जमकर मारपीट की। जिसके बाद कस्टडी से युवती को जबरन उठाकर ले गए।